Dorotha Elisabeth av Slesvig-Holsten-Sønderborg-Wiesenburg

Dorothea Elisabeth (født mars 1645, død 7. januar 1725) var hertuginne av slekten Slesvig-Holsten-Sønderborg-Wiesenburg. 

Hun var datter av hertug Philip Ludvig av Slesvig-Holsten-Sønderborg-Wiesenburg og hustru Katherine von Waldeck-Wildungen.

Første ekteskap 
I 1661 giftet hun seg i Linz med erbschatzmeister og hoffkammerpresident i Wien, grev Georg Ludwig von Sinzendorf (1616–1681). På grunn av embetene hadde han det meste av det østerrikske finansvesen under seg, og kunne derfor tilby Dorothea Elisabeth en standsmessig tilværelse en prinsesse verdig. Den store aldersforskjell ektefellene i mellom spilte en mindre rolle for Dorothea Elisabeth, siden ektemannen også var glad i en representativ stil og derfor ikke la seg i veien for hennes  pengebruk. Paret holdt mange salonger, og ble regnet blant de vittige vertskapene i Wien.

Sinzendorf ble omsider anklaget for korrupsjon og underslag av store mengder penger og til sist avsatt og arrestert. Dorothea Elisabeth gikk i forbønn hos keiseren og fikk noe av de beslaglagte godsene tilbake til seg selv og sine barn.

Annet ekteskap 
Sinzendorf døde i 1681 og Dorothea Elisabeth giftet seg året etter på ny, denne gang med keiserlig general Ludwig von Rabutin (1641–1716). De fikk sønnen Anton Ignaz Amadeus (d. 1727), som fulgte i sin fars fotspor. 

Dorothea Elisabet døde i 1725.

Referanser 

Huset Slesvig-Holsten-Sønderborg-Wiesenburg